BUGAIL ABERDYFI. 


mn RADAR SE 


“O tyr'd yn ol, fy ngeneth wen” 


Mi geisiaf eto ganu cân 
I'th gael di >nol, fy ngeneth lân, . 
Âr gadair siglo, ger y tân, 

Ar fynydd Aberdyfi; 
Paham, fy ngeneth hoff, Paham 
Gadewaist fi a'th blant dinam ? 
Mae Arthur bach yn galw ei fam, 

A'i galon bron atthori; 
Mae'r ddau Oen llowaeth yn y llwyn, 
A'r plant sy'n chwareu gyda'r ŵyn ; 
O tyr'd yn ol, fy ngeneth fwyn, 

I fynydd Aberdyfi 

2. Nosweithiau hîrion, niwlog, du, 
Sydd o fy mlaen, fy ngeneth gu, 
O agor eto ddrws y ty, 

Ar fynydd Aberdyfi, 
O na chait glywed gweddi dlôs 
Dy Arthur bach cyn cysgu'r nos, 
Â'i ruddiau bychain, fel y rhôs; 

Yn wylo am ei fami! 
Gormesaist lawer arnaf, Gwen, 
Gormesais imau,—dyna ben, 
O tyr'd yn ol, fy ngeneth wen, 

I fynydd Aberdyfi. 


3. Fel hyn y ceisiaf ganu cân 


I'th gael di'n ol, fy ngeneth lân, 
I eistedd eto ger y tân, 
Ar fynydd Abeidyfi 
Rwy'n cofio'th lais cyn canu'n iach ; 
Ond fedri di na neb o'th âch 
Ddiystyru gweddi plentyn bach, 
Sydd eisiau gweld ei fami 
Rhyw chware plantoedd dweud, “Ffarwel” 
Cyd faddeu wnawn, —a dyna'r fel ; | 
Tyr'd dithau'n ol, fy ngeneth ddel, i 
Ifynydd Aberdyfi ; 





